พบชายเบลเยียม เขยเพชรบูรณ์ ติดโควิด-19 เผยเพิ่งไปเที่ยวพัทยา 
ผวจ.เพชรบูรณ์ เผยพบผู้ป่วยติดเชื้อโควิด-19 เป็นชายเบลเยียม อายุ 67 ปี มีภรรยาเป็นชาวเพชรบูรณ์ เดินทางเข้าประเทศ เมื่อ 3 มีนาคม แล้วไปเที่ยวพัทยา 7 วันวันที่ 16 มีนาคม ผู้สื่อข่าวรายงานว่า ที่ จ.เพชรบูรณ์ พบผู้ป่วยติดเชื้อไวรัสโคโรนา 2019 หรือโควิด-19 รายแรกแล้ว โดยนายสืบศักดิ์ เอี่ยมวิจารณ์ ผวจ. เปิดเผยว่า จังหวัดเพชรบูรณ์พบผู้ป่วยติดเชื้อโควิด-19 เป็นชาวเบลเยียมเพศชาย อายุ 67 ปี มีภรรยาเป็นคนตำบลท่าพล อำเภอเมืองเพชรบูรณ์ทั้งนี้ ก่อนหน้าผู้ป่วยได้เดินทางมาจากประเทศเบลเยียม เข้าประเทศไทย ที่สนามบินสุวรรณภูมิ เมื่อวันที่ 3 มีนาคม 2563 ที่ผ่านมา และได้เหมารถตู้เดินทางไปท่องเที่ยวที่พัทยา จนกระทั่งวันที่ 10 มี.ค.เกิดอาการอ่อนเพลีย จึงเดินทางกลับมาบ้านที่จังหวัดเพชรบูรณ์เพื่อเข้าทำการรักษาที่โรงพยาบาลเอกชนแห่งหนึ่ง เบื้องต้นแพทย์ประเมินว่า มีลักษณะอาการคล้ายโรคโควิด-19 จึงไปตรวจยืนยันผลที่โรงพยาบาลเพชรบูรณ์อีกครั้ง จนพบว่าติดเชื้อโควิด-19 จริงหลังจากทราบผลตรวจแล้ว โรงพยาบาลได้ซักประวัติเกี่ยวกับการเดินทางของผู้ป่วย แล้วให้สำนักงานสาธารณสุขจังหวัดเพชรบูรณ์เข้าตรวจสอบและทำความสะอาดตามขั้นตอน พร้อมนำตัวผู้ใกล้ชิดมาตรวจหาเชื้อโรค ไม่พบว่าบุคคลใกล้ชิดติดเชื้อแต่อย่างใด แต่ก็ขอให้คนใกล้ชิดของผู้ป่วยรายนี้กักตัวอยู่แต่ในบ้านไม่ต่ำกว่า 14 วันนอกจากนี้ ยังได้ให้ผู้ใหญ่บ้าน และอสม.ในพื้นที่เข้าไปสังเกตคนใกล้ชิดทุกวัน แต่ก็ขอให้ประชาชนชาวเพชรบูรณ์อย่าได้ตื่นตระหนก ปฏิบัติตนตามคำแนะนำของเจ้าหน้าที่อย่างเคร่งครัดเพื่อดูแลตนเอง และเป็นการป้องกันการแพร่ระบาดสำหรับผู้ป่วยรายนี้ โรงพยาบาลเพชรบูรณ์ ได้แยกผู้ป่วยเพื่อทำการรักษาที่ห้องแยกติดเชื้อความดันลบด้วยความเข้มงวด ส่วนมาตรการป้องกัน ได้มีการคัดกรองอย่างละเอียด เปิดทางเข้าออกโรงพยาบาล เหลือเพียง 4 จุด เพื่อผ่านจุดคัดกรอง โดยไม่มีข้อยกเว้น แม้แต่บุคลากรของโรงพยาบาลทุกคน ด้วยการตรวจวัดอุณหภูมิร่างกายและล้างมือด้วยแอลกอฮอล์ กรณีที่พบว่ามีไข้เกิน 37.5 องศา ก็จะต้องซักประวัติเกี่ยวกับอาการมีไข้ ไอ เจ็บคอ และประวัติการเดินทาง เพื่อทำการตรวจโดยละเอียดอีกครั้ง ส่วนในกรณีที่ผ่านการคัดกรองแล้ว จะปั๊มวันที่ที่ข้อแขนในแต่ละวันให้ทราบว่าผ่านการตรวจแล้ว.
ผวจ.เพชรบูรณ์ เผยพบผู้ป่วยติดเชื้อโควิด-19 เป็นชายเบลเยียม อายุ 67 ปี มีภรรยาเป็นชาวเพชรบูรณ์ เดินทางเข้าประเทศ เมื่อ 3 มีนาคม แล้วไปเที่ยวพัทยา 7 วัน 
โควิด-19,ไวรัสโคโรนา,ไวรัสโคโรน่า,ผู้ป่วยโควิด-19,พบผู้ป่วยโควิด-19,โควิด-19 เพชรบูรณ์,ข่าวทั่วไป